*77. számú előterjesztés*

a Szabadság utca 3.sz., 846/1 hrsz ingatlanon parkoló kialakításához (I. ütem) forrás biztosítása

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  Pap Péter Bát-Kom 2004 Kft. ügyvezető  **Törvényességi ellenőrzést végezte:** Kondriczné dr. Varga Erzsébet  jegyző |

**Tisztelt Képviselő-testület!**

A Képviselő-testület korábbi döntése alapján megvásárlásra került a Szabadság u. 3. sz. alatti 846/1 hrsz ingatlan.

Mivel az ingatlan műemléki környezetben fekszik, megkeresésre került az Építésügyi és Örökségvédelmi Főosztály Örökségvédelmi Osztálya.

Az alábbiak szerint tájékoztatták az önkormányzatot a kerítés és parkoló építéssel kapcsolatban:

* jelentősen nem befolyásolja a Plébánia épület megjelenését, így nem bejelentés köteles tevékenység örökségvédelmi szempontból,
* a felhasználandó anyagokat és az alkalmazandó színeket előzetesen egyeztetni kell,
* a támfal építése vizsgálandó építési engedély megszerzése vonatkozásban,
* mivel nyilvántartott régészeti lelőhely (azonosító: 19963) a földmunkával érintett részen megelőző régészeti feltárást kell végezni, régészeti feladatellátásra szerződni kell a Wosinsky Mór Megyei Múzeummal.

A szomszédos ingatlanok magassági elhelyezkedése, valamint a csapadékvíz maradéktalan elvezetése érdekében a meglévő terepszinttől magasabb burkolatszintet kell kialakítani, ami töltéssel érhető el. Ez egyben azt is jelenti, hogy a Plébánia felőli oldalon a kerítés egyben támfal funkciót is ellát.


A keleti és déli telekhatártól 1,00 méterre támfal építése szükséges, annak felső síkjának a burkolattól 25 cm-rel kell magasabbnak lennie azért, hogy a járművek lehajtását megakadályozza.

A kerítés és a támfal szélétől számítottan minimum 1,0m szélességben zöld sávot kell kialakítani cserjék, kisméretű fák elhelyezése céljából.

Az így megmaradó felületen helyezhetők el a parkolók és a parkolókat feltáró út. Egyirányú forgalom kerül kialakításra. Az északi oldalon lehet behajtani a déli oldalon kihajtani. A Szabadság utcai oldalon a kerítés megszakításra kerül 1-1 db sorompóval.

Összesen 18 db parkoló épül. A feltáró úttal együtt az épített felület összesen 528 m2.

parkoló elvi elrendezése



fugázott kisméretű tömör téglafal beton alappal,

845 hrsz felől látszó beton lábazattal (20-100cm magassággal)

Az első ütemben készül:

* be- és kihajtást biztosító felületek készítése a telekhatár és a meglévő útburkolat között,
* csapadékvíz elvezető burkolt árok és rácsos átereszek készítése,
* terület szükség szerinti feltöltése,
* zúzott kő terítés 15 cm vastagságban,
* KRESZ táblák kihelyezése.

A kivitelezés becsült összege: bruttó 1 800 000,-Ft

A második ütemben készül:

- északi telekhatáron kerítés alap készítés,

- keleti és déli határ mellett támfal építés,

- további zúzott kő terítés 15 cm vastagságban,

- régészeti megfigyelés.

A kivitelezés becsült összege: bruttó 5 650 000,-Ft

A harmadik ütemben készül:

* tégla kerítés készítése az örökségvédelmi hatósággal egyeztetett módon,
* betonkő burkolat, szegélyek készítése,
* 2 db sorompó elhelyezése,
* elektromos áram mérőhely kialakítása (sorompó, elektromos autó töltőhely,)
* napelemes kandeláberek telepítése,
* fásítás, növénytelepítés.

A kivitelezés költségei nem becsülhetők, mivel több szakági kivitelező közreműködése szükséges és tervdokumentáció nélkül érdemi ajánlat sem várható.

Javasoljuk a parkolók építésének I. üteméhez a pénzügyi fedezet biztosítását, bruttó 1.800.000-,Ft összegben.

***H a t á r o z a t i j a v a s l a t :***

**Szabadság utca 3.sz., 846/1 hrsz ingatlanon parkoló kialakításához (I. ütem) forrás biztosítására**

Bátaszék Város Önkormányzata Képviselő-testületének - a Kormány által a 27/2021. (I. 29.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere;

1. a Szabadság utca 3.sz., 846/1 hrsz ingatlanon parkoló kialakítása kivitelezési tevékenységhez szükséges bruttó 1.800.000,-Ft összeget a 2021. évi költségvetés általános tartalék keret terhére biztosítja,
2. a parkolók megvalósításának előkészítési feladatai elvégzésére felkéri a hivatal jegyzőjét.

*Határidő: 2021. szeptember 30.*

*Felelős*: Kondriczné dr. Varga Erzsébet jegyző

(előkészítési tevékenységek elvégzéséért)

*Határozatról értesül*:

Bátaszéki KÖH városüz. iroda

Bátaszéki KÖH pénzügyi iroda

irattár